**Ambientia Group Oy** on Hämeenlinnasta lähtöisin oleva ohjelmistoyritys ja it-palvelutalo, jonka palveluihin kuuluu muun muassa liiketoiminnan muotoilu.

Ambientia toimii Suomessa kuudella paikkakunnalla: Hämeenlinnassa, Turussa, Tampereella, Joensuussa, Helsingissä ja Kuopiossa. Teknologisina alustoina Ambientia käyttää muun muassa OpenShift-, Liferay-, Magento- ja Atlassian-tuotteita. Yhtiö palvelumuotoilee ja toteuttaa muun muassa verkkokauppoja, verkkopalveluja, IT-palveluhallinnan ratkaisuja, sosiaalisia intranetteja sekä kokonaisvaltaisia sähköisten prosessien ratkaisuja.

Historia
--------

Liferay Road Show Musiikkitalolla syyskuussa 2012. Senior Project Manager Sami Pippuri Ambientialta esittelee Uponor KOTI -casea.
### 1990-luku

Ambient Factor perustettiin internetin läpimurron alkuaikoihin vuonna 1996. Kaveriporukan perustaman yrityksen hallituksen puheenjohtajaksi valittiin Ville Availa, joka oli tuolloin 18-vuotias. Yrityksen palvelut ulottuivat internet-liittymien myynnistä yritysten verkkopalvelujen rakentamiseen.

### 2000-luku

Vuonna 2000 Ambient Factor yhdistyi teknologiapainotteisen uusmediayhtiön Kotisivutehtaan kanssa ja syntyi Ambientia Oy. Samalla yritys muutti Hämeenlinnan seudun teknologiakeskukseen sen ensimmäisenä asiakkaana. Yrityksessä työskenteli tuolloin 15 henkilöä.

Vuonna 2004 Ambientia avasi toimiston Tampereelle.

Vuonna 2005 Ambientia Oy osti Joensuussa neljä henkeä työllistäneen Codezilla Oy:n, joka oli keskittynyt tarjoamaan ohjelmointipalveluja alihankintana it-alan yrityksille. Codezillasta muodostui Ambientian Joensuun toimisto. Helsingin toimisto avattiin syksyllä 2006. Viides toimisto avattiin vuonna 2008 Turkuun.

Vuonna 2008 Ambientia teki suomenkielisen version Confluence-wikiohjelmistosta helpottaakseen järjestelmän käyttöönottoa ja palkkasi Suomen ensimmäisen wiki-konsultin. Yrityswikeissä Ambientia kiinnitti huomiota erityisesti käyttöoikeuksien hallintaan ja integroitavuuteen.

Vuonna 2009 Ambientia alkoi toimia konsernina, jonka muodostivat emoyhtiö Ambientia Group Oy sekä tytäryhtiöt Ambientia Oy, Ambientia West Oy ja Codezilla Oy. Koko konserni säilyi vanhassa omistuksessa, ja jatkoi toimintaansa Ambientia-nimen alla. Ambientia solmi kumppanuuden Microsoftin kanssa Sharepoint-integraatioihin ja palvelinratkaisuihin liittyen ja yhtiön liikevaihto oli viisi miljoonaa euroa.

### 2010-luku

Vuonna 2010 Ambientialla oli 70 työntekijää ja siitä tuli Liferayn kumppani sekä IBM:n Premier Partner. Yhtiön kuudes toimipiste avattiin Tukholmaan. Ruotsin toimipiste vastasi aluksi tuotteiden myynnistä ja konsultoinnista, ylläpito- ja tukipalvelut sekä tekninen toteutus hoidettiin Suomesta. Ruotsiin lähdettiin toimitusjohtaja Ville Availan mukaan siksi, että vaikka Ruotsissa oli yhtä innokkaasti wikien ja ryhmätyöskentely-ympäristöjen käyttäjiä, siellä ei juuri ollut wiki-tuotteiden osaajia. Ambientian liikevaihto nousi 4,4 miljoonaan euroon. Yritys teki tulosta lähes 300 000 euroa ja sai Talouselämä:n tekemässä arviossa arvosanakseen 10–.

Vuonna 2011 Ambientia saavutti ainoana pohjoismaisena toimijana premier-tason kumppaanuuden Atlassianin kanssa, joka on maailman suurin wiki-toimittaja. Sen liikevaihto kasvoi kuuteen miljoonaan euroon.

Vuonna 2014 konsernin liikevaihto ylitti 10 miljoonan euron rajan ja kasvua edellisvuoteen verrattuna oli lähes 40 prosenttia. Liikevaihtoa kasvattivat erityisesti Norjasta saadut uudet asiakkaat.

Alkuvuonna 2015 Ambientian henkilöstömäärä ylitti sadan. Ambientia Group osti yli 80 prosenttia Insolosta ja sen virolaisesta tytäryhtiöstä. Yhdeksän henkilöä työllistäneen Insolon asiakkaita olivat muun muassa MTV ja Kämp Group. Insolon ympärille muodostettiin Ambientian verkkokauppaliiketoiminta. Kaupan jälkeen Ambientia työllisti 120 henkilöä. Kaupan jälkeen Ambientia-konsernin tytäryhtiöt olivat Ambientia Oy, Ambientia Code Stars Oy, Ambientian Sweden AB, Insolo Oy ja Insolo OÜ.

Keväällä 2016 Ambientia E-commerce Oy osti osakevaihdolla kolme verkkokauppayhtiötä Soprano Oyj:ltä: Soprano Commerce Oy:n, Lemonline Oy:n ja virolaisen Pipfrog AS:n. Soprano sai syntyneestä konsernista 40 prosentin ja Ambientia 60 prosentin omistusosuuden. Yritys käytti verkkokauppa-alustana Magentoa.

Vuonna 2018 Ambientian liikevaihto oli 17,4 miljoonaa euroa.

Syyskuussa 2019 Ambientian uutena toimitusjohtajana aloitti Johan Sandell, joka oli aiemmin työskennellyt SAPilla, SEB:llä ja SAS Institute Finland:ssa. Ambientian pitkäaikainen toimitusjohtaja Ville Availa siirtyi muutosjohtajaksi ja alkoi keskittyä strategiatyöhön, asiakkaisiin ja mediasuhteisiin. Yrityksellä oli Suomessa ja Virossa yhteensä 180 työntekijää. Joensuusta ostettiin Aisti Analytical Oy, joka oli keskittynyt tekoälyyn ja kehittyneeseen data-analytiikkaan. Helsinkiläisestä myynnin kasvattamiseen keskittyneestä Arvo Partners Oy:sta ostettiin viidennes.

Heinäkuussa 2020 Ambientia kertoi ostaneensa viidenneksen yhdysvaltalaisesta Shero Commercesta, joka oli keskittynyt verkkokauppojen suunnitteluun Magento- ja BigCommerce-verkkokauppa-alustoilla.

Organisaatio
------------

Ambientia toimii Suomessa kuudella paikkakunnalla: Hämeenlinnassa, Turussa, Tampereella, Joensuussa, Helsingissä ja Kuopiossa. Yrityksen hallintotyöt tehdään Hämeenlinnassa ja Helsingissä.

Markkinat ja tuotteet
---------------------

Ambientian asiakkaita ovat muun muassa valtio, kirkko ja yritykset, joiden toimiala on finanssiala, teollisuus, kauppa ja palvelut. Vuonna 2019 julkishallinnon projektien osuus liikevaihdosta oli yli 40 prosenttia.

Ambientia luo, yhteensovittaa ja automatisoi erilaisia järjestelmiä. Palveluvalikoimaan kuuluvat esimerkiksi liiketoiminnan muotoilu, intranetit, ekstranetit, verkkoasiointipalvelut, verkkokaupat, teolliseen internetiin liittyvät toteutukset, mobiliilisovellukset ja sovellusten elinkaaren hallintaan liittyvät palvelut. Esimerkiksi Oikeusrekisterikeskusta konsultoidaan vaalitietojärjestelmän uudistamisessa, eli kannattaako se uudistaa vai korvata uudella järjestelmällä.

Ambientia tarjoaa myös pilvipalveluita, joissa yksityinen pilvi yhdistetään asiakkaan omaan verkkoon suojatulla yhteydellä. Siten Ambientia voi taata, että asiakkaan data tallennetaan Suomeen, mikä on ollut tärkeää etenkin julkishallinnon asiakkaille.

### Esimerkkejä projekteista

* Ambientia on rakentanut verkkokaupan esimerkiksi Autoverkkokaupalle ja Helsingin kaupungille.
* Ulkoministeriölle Ambientia toteutti um.fi-sivuston ja Suomi ulkomailla (finlandabroad.fi)-palvelun Liferay-alustalla. Myös Valtorille on toteutettu Liferay-pohjainen julkaisualustapalvelu.
* Tampereen ratikalle yhtiö toteutti it-järjestelmän, jolla nähdään reaaliaikaisesti sekä kaluston kunto kuin liikenneruuhkat. Yritys suunnitteli aloittavansa tilannekuvasovelluksen viennin Eurooppaan.
* Ambientia toimii Kelan kumppanina Red Hat - ja SUSE-ohjelmistopohjaisten tuotteiden jakelu- ja hallintapalveluissa sekä tarpeen mukaan myös kela.fi- ja kanta.fi-verkkopalveluiden kehittämisessä
* Ambientia kehittää myös Puolustusvoimien asiointijärjestelmää.

Tunnustuksia
------------

* Ambientia oli Deloitten Technology Fast 50 -listalla joka vuonna vuosina 2007–2017.
* Vuonna 2011 ambientialainen Henna Kautto valittiin Vuoden Service Desk -asiantuntijaksi.
* Vuonna 2012 Ambientia pääsi ensimmäistä kertaa Tietoviikon listauksessa 250 suurimman tieto- ja viestintätekniikka-alan yrityksen joukkoon. Vuonna 2023 Ambientia oli listalla sijalla 148.
* Vuonna 2012 Tekniikka&Talous –lehti listasi Ambientian 99 lupaavimman yrityksen joukkoon Suomessa.
* Vuonna 2015 Ambientia osallistui ensimmäistä kertaa Suomen parhaat työpaikat -tutkimukseen ja sijoittui sijalle 28. Tutkimukseen osallistui 153 organisaatiota. Vuonna 2016 Ambientia sijoittui kokosarjassaan sijalle 22. Ambientialla on myös Great Place to work -organisaation myöntämä sertifikaatti hyvästä työpaikasta. Kesäkuussa 2017 sertifikaatteja oli myönnetty 21 organisaatiolle.

Lähteet
-------

1. ↑  Ville Availa: Olemme nyt Ambientia – The Future Creation Company  26.4.2019. Ambientia. Viitattu 3.4.2020.
2. 1 2 3 4 5 6  Kasvu yllätti hämeenlinnalaisen it-yrityksen - miljoona euroa yli odotusten  5.2.2015. Tietoviikko. Viitattu 10.06.2015.
3. 1 2 3  Ambientia Group Oy - taloustiedot, Y-tunnus ja päättäjät - Finder.fi *www.finder.fi*. Viitattu 4.6.2021.
4. ↑  Kaksi arvostettua hallitusammattilaista Ambientian hallitukseen *www.ambientia.fi*. Viitattu 9.8.2022.
5. 1 2 3  Ambientia yrityksenä Ambientia. Viitattu 29.8.2023.
6. 1 2 3  Suvi Korhonen: Tampereen ratikka sai it-järjestelmän, joka aiotaan viedään ulkomaillekin *Tivi*. Viitattu 4.6.2021.
7. ↑  Yhteystiedot *www.ambientia.fi*. Viitattu 9.8.2022.
8. ↑  Kumppanit *www.ambientia.fi*. Viitattu 12.8.2022.
9. 1 2  Ambientia kasvatti verkkokauppamuskeleitaan yritysostolla  11.5.2015. Tietoviikko. Viitattu 10.06.2015.
10. 1 2 3 4 5 6 7 8 9 10 11 12  Historia Ambientia.  Arkistoitu 1.12.2017. Viitattu 1.12.2017.
11. 1 2  Simpanen Piia, Ihonen Markku: Nuoret johtajat -raportti *Nuoret johtajat -raportti*.  05-2015. Teknologiateollisuus. Viitattu 15.6.2017.
12. 1 2 3 4 5  "Olemme Joensuun it-alan kätketty helmi" - Lähes viiden miljoonan euron sopimuksen Puolustusvoimien kanssa tehnyt Ambientia työllistää 30 henkeä Tiedepuistolla *Karjalainen*. Viitattu 4.6.2021.
13. ↑  Yrityswikisoftaa saa suomenkielisenäkin  3.3.2008. Digitoday. Viitattu 23.06.2015.
14. 1 2  Ambientia valloittaa Ruotsin wikimarkkinoita  9.9.2010. Tietoviikko. Viitattu 23.06.2015.
15. 1 2  Ambientia myy wikejä pilvestä  19.6.2011. Tietoviikko. Viitattu 10.06.2015.
16. ↑  Ambientialla vahva vuosi  21.3.2012. Tietoviikko. Viitattu 23.06.2015.
17. ↑  Ambientia Fact File Ambientia. Viitattu 4.6.2021.
18. 1 2  Soprano Oyj | Pörssitiedote | Kauppalehti.fi *Kauppalehti*. Viitattu 15.6.2017.
19. ↑  Sopranon ja Ambientian verkkokauppayhtiö toteutui *Arvopaperi*. Viitattu 15.6.2017.
20. 1 2  TIVI: Ambientia saa uuden toimitusjohtajan *Tivi*. Viitattu 31.3.2020.
21. 1 2  Suvi Korhonen: Ambientia tähtää Yhdysvaltojen markkinoille: tavoitteena ostaa paikallinen kumppani *Tivi*. Viitattu 4.6.2021.
22. ↑  28 yleinen sarja - Ambientia Great Place to work.  Arkistoitu 10.6.2015. Viitattu 10.06.2015.
23. ↑  24 tuntia - tee mitä haluat  9.4.2011. Talouselämä. Viitattu 10.06.2015.
24. ↑  Suvi Korhonen: Ambientia konsultoi Suomen vaalitietojärjestelmän uudistusta *Tivi*.  29.8.2023. Viitattu 29.8.2023.
25. ↑  Sonia Savonen: Autokauppa menee nettiin – järjestelmä laskee vanhalle autolle sitovan hyvityshinnan *Tivi*. Viitattu 31.3.2020.
26. ↑  Ari Karkimo: Helsinki "kauppaa" pysäköinti- ja leiripaikat verkkokaupassa – Tavoittelee helppoutta kuluttajille *Talouselämä*. Viitattu 4.6.2021.
27. ↑  Panu Räty: Kuinka valita oikea alusta verkkopalvelulle? *Tivi*. Viitattu 31.3.2020.
28. ↑  Aleksi Kolehmainen: Valtion 14 miljoonan diilistä tuli kaksinkamppailu – voittajaksi nousi hämeenlinnalaisyritys *Tivi*.  29.8.2023. Viitattu 29.8.2023.
29. ↑  Janne Laakso: Ambientia teki 3 miljoonan euron digidiilin Kelan kanssa *Tekniikkatalous*. Viitattu 4.6.2021.
30. ↑  Jori Virtanen: Puolustusvoimat solmi yli 4 miljoonan euron it-sopimuksen Ambientian kanssa – "Tarjouksen voittaminen on meille erittäin merkittävä asia" *Kauppalehti*. Viitattu 4.6.2021.
31. ↑  Deloitte: Technology Fast 50 2017 Deloitte.  Arkistoitu 5.12.2017. Viitattu 4.12.2017.
32. ↑  Viljo Hautala: Tässä ovat Suomen 250 suurinta it-yritystä *Tivi*.  4.9.2023. Viitattu 4.9.2023.
33. ↑  Hämeenlinnalainen Ambientia yksi Suomen parhaista työpaikoista  6.2.2015. Hämeen yrittäjät.  Arkistoitu 10.6.2015. Viitattu 10.06.2015.
34. ↑  Best Workplaces - Great Place to Work® Finland *www.greatplacetowork.fi*.  Arkistoitu 23.8.2016. Viitattu 15.6.2017.
35. ↑  Great Place to Work®: Sertifioidut työpaikat - Great Place to Work® Finland *www.greatplacetowork.fi*.  Arkistoitu 27.6.2017. Viitattu 15.6.2017.

Aiheesta muualla
----------------

* Yrityksen kotisivut